Железна ѕвезда

Во астрономијата, железна ѕвезда е хипотетички вид на збиена ѕвезда.

Неповрзано, поимот „железна ѕвезда“ е користен и за сините суперџинови кои имаат мноштво од забранети FeII линии во нивните спектри. Тие се потенцијално мирни топли сјајни сини променливи ѕвези. Ета Кобилица е опишана како прототипен пример.

 Образување 
Железна ѕвезда е хипотетички вид збиена ѕвезда што може да се појави во универзумот во крајно далечна иднина, по можеби 101500 години.

Премисата зад образување на железните ѕвезди вели дека ладното соединување кое се случува преку квантно тунелирање би предизвикало светлосните јадра во обичната материја да се спојат во јадра на железо-56. Фисијата и емисијата на алфа-честички потоа би направиле тешките јадра да се распаѓаат во железо, претворајќи ги телата со ѕвездена маса во ладни сфери од железо. Образувањето на овие ѕвезди е можно само доколку протоните не се распаѓаат. Иако површината на неутронската ѕвезда може да биде железна според некои предвидувања, таа се разликува од железната ѕвезда.

До крајот на 101026 до 101076 години, железните ѕвезди би се распаднале во неутронски ѕвезди и црни дупки.

 Во општонародната култура 

 Советскиот филм „Маглината Андромеда“ е за ѕвезден брод со малку гориво, фатен од гравитацијата на една железна ѕвезда, при што самата ѕвезда е толку слаба што може да биде видена само во инфрацрвената светлина. Заснован е на романот „Маглината Андромеда“ од Иван Јефремов, напишан кога теоријата за стабилна состојба била доминантна и било очекувано железни ѕвезди да постојат на Млечниот Пат.

 Поврзано 

 Иднината на универзумот што се шири
 Хипотетичка ѕвезда
 Топлинска смрт на универзумот

 Наводи 

Категорија:Железо
Категорија:Видови ѕвезди
Категорија:Крајна судбина на универзумот
Категорија:Хипотетички ѕвезди